

 Nr. 8037/3865/\_\_\_\_\_\_.2016

**PROIECT DECIZIA ETAPEI DE ÎNCADRARE**

**Nr. \_\_\_ din \_\_\_\_\_.2016**

Ca urmare a solicitării de emitere a acordului de mediu adresate de **ENGIE ROMANIA S.A. prin S.C. ELECTROVALCEA S.R.L.**,cu sediul în municipiul București, sectorul 4, str. Mărășești, nr. 4-6, înregistrată la Agenția pentru Protecția Mediului (APM) Dâmbovița cu nr. 8037 din 07.06.2016, în baza Hotărârii Guvernului nr. [445/2009](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00123818.htm) privind evaluarea impactului anumitor proiecte publice şi private asupra mediului si a Ordonanței de Urgenta nr. 57/2007 privind regimul ariilor naturale protejate, conservarea habitatelor natural, a florei si faunei sălbatice, cu modificările şi completările ulterioare,

**Agenția pentru Protecția Mediului Dâmbovița decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 28.07.2016, că proiectul ***Reabilitare instalație de protecție catodică cu injecție de curent, SPC Valea Voievozilor – Scoală, loc. Răzvad, județul Dâmbovița***, propus a fi amplasat in comuna Răzvad, sat Valea Voievozilor, str. Lt. Marinescu, județul Dâmbovița, ***nu se supune evaluării impactului asupra mediului și evaluării adecvate***.

 **Justificarea prezentei decizii:**

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. [445/2009](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00123818.htm), Anexa nr. 2, pct. 2, lit. d si pct. 13, lit. a;

 b) au fost realizate verificarea amplasamentului, completarea si analiza listei de control pentru etapa de încadrare, consultarea membrilor CAT in cadrul ședinței din 28.07.2016 desfășurata la sediul APM Dâmbovița;

 c) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

 d) in urma mediatizării depunerii solicitării si a deciziei etapei de încadrare nu au fost înregistrate observații, opinii sau sesizări din partea publicului.

**1. Caracteristicile proiectului**

 a) ***Mărimea proiectului***

Reabilitarea protecţiei în această locaţie presupune:

- pozarea pe o fundaţie de beton a unei cutii de protecţie (tipizată) a redresorului catodic (SPC) pe strada Lt. Marinescu in dreptul intersecției cu DN 72 , **existenta de la instalația anterioara**.

- pozarea subterana a cablului catodic (racord conductă) de la cabina de protecţie a redresorului catodic (SPC) la conducta de distribuție gaze naturale de pe strada Lt. Marinescu **existent de la instalația anterioara.**

**-** pozarea subterană a cablului anodic (racord anod de injecţie) între cabina redresorului catodic (SPC) şi anodul de injecţie, CYABY 1x25(4x6) mmp, în lungime totală de 10 ml.

**-** execuţia unei prize de pământare de electrosecuritate, la care se racordează SPC-ul.

- racordul la reţeaua de 220V/50Hz a redresorului catodic (SPC) prin blocul de măsură şi protecție (BMP) tip ELECTRICA, **existenta de la instalația anterioara**;

- execuţia anodului de injecție la 10 m distanta de cabina stației de protecție catodica, pe marginea străzii Lt. Marinescu.

Anodul de injecție consta in:

- forarea unui put cu diametrul Ø 315 mm si cu adâncimea de 60 m;

- instalare anozi, introducere tub de aerisire;

 - introducere cocs de petrol calcinat in zona activa, apoi umplere pana la cota zero cu sort 7-16 mm.

Cablul anodic existent si anodul de injecție sunt dezafectate si nu se va face nici o intervenție la acestea. De asemenea nu se va face nici o intervenție la cablul catodic.

In concluzie, reabilitarea SPC Valea Voievozilor consta in refacerea prizei anodice, a prizei de pământ si a cablului anodic.

 *După pozarea cablurilor şi a anodului, terenurile afectate se refac se readuc în starea iniţiala.*

b) **C*umularea cu alte proiecte***

In zona nu exista o alta propunere de proiect de investiție.

c) ***Utilizarea resurselor naturale***

Nu sunt prevăzute utilizarea resurselor naturale pentru implementarea proiectului propus.

d) ***Producția de deșeuri***

Se estimează producerea de deșeuri menajere si industriale (noroi de foraj).

e) ***Emisii poluante, inclusiv zgomotul si alte surse de disconfort***

*In perioada de execuție a proiectului si in perioada de funcționare*:

 - nivelul de zgomot produs in timpul lucrărilor de execuție a proiectului se va încadra conform STAS 10009/88 - Acustica urbană, nedepășind valoarea de 65 dB(A), înregistrata la limita incintei.

 - in timpul funcționarii nu vor exista surse de zgomot.

f) ***Riscul de accident, ținându-se seama in special de substanțele si tehnologiile utilizate***

Riscul de producere a accidentelor este redus si va fi evitat prin respectarea întocmai a tehnologiei de lucru si a caietului de sarcini.

**2. Localizarea proiectului**

***2.1. Utilizarea existentă a terenului***: Amplasamentul lucrărilor de constructii - montaj al statiei de protectie catodica se află in intravilan, in sat Valea Voievozilor, comuna Răzvad, str. Lt. Marinescu, judetul Dambovita, categoria de folosință a terenului: domeniul public.

***2.2. Relativa abundenta a resurselor din zona***

Nu vor fi afectate existenta, calitatea si capacitatea regenerativa a resurselor naturale din zona;

***2.3. Capacitatea de absorbție a mediului***:

 a) zone umede: nu este cazul ;

 b) zone costiere: nu este cazul;

 c) zone montane si împădurite: nu este cazul;

 d) parcurile si rezervațiile naturale prin legislația in vigoare: nu este cazul;

 e) arii clasificate ca zone protejate prin legislația in vigoare: nu este cazul;

 f) zone de protecție speciala conform OUG nr. 57/2007 cu modificările si completările ulterioare, arii naturale protejate, zone de protecție sanitara si hidrogeologica: nu este cazul;

 g) arie in care standardele de calitate a mediului stabilite de legislație au fost deja depășite: nu este cazul;

 h) arii dens populate: nu este cazul;

 i) peisaj cu semnificație istorica, culturala si arheologica: nu este cazul;

**3. Caracteristicile impactului potențial**

 a) Extinderea impactului: se va limita la zona in care este amplasat proiectul.

 b) Natura transfrontiera a impactului: nu este cazul.

 c) Mărimea si complexitatea impactului: vor fi reduse in limite admisibile.

 d) Probabilitatea impactului este redusa.

 e) Durata, frecventa si reversibilitatea impactului: nu este cazul.

**Condiții de realizare a proiectului**:

**Pentru organizarea de șantier:**

- organizarea de santier nu presupune lucrari de constructii montaj;

- executantul lucrărilor va asigura împrejmuirea zonei de lucru cu panouri de protecție si va monta plăcute inscripționate cu denumirea lucrării, titularul acesteia si executantul lucrărilor de investiție;

- alimentarea cu motorina si lubrefianți a mașinilor si utilajelor se va efectua in spatii special amenajate, pentru evitarea contaminării solului cu scurgeri accidentale;

- lucrările de întreținere si reparații pentru utilaje se va efectua numai in service-uri sau baze de producție autorizate;

- deșeurile industriale reciclabile rezultate in urma lucrărilor executate, vor fi stocate selectiv prin grija constructorului si evacuate/valorificate prin operatori economici autorizați;

- deșeurile menajere vor fi colectate in containere evacuate periodic de prestatorul de servicii de salubritate;

- la finalizarea lucrărilor se vor îndepărta toate materialele si deșeurile rezultate, terenul ocupat temporar fiind adus la starea inițiala.

**1. Protecţia apelor:**

1.1. *In timpul execuţiei lucrărilor:*

- Alimentarea cu motorina, întreţinerea utilajelor şi a mijloacelor de transport se vor efectua numai in spatiile special amenajate existente.

1.2. La punerea in funcțiune a investiţiei nu vor fi afectat regimul de scurgere a apelor pluviale.

**2. Protecţia aerului:**

In timpul funcționarii nu vor exista emisii in atmosfera.

**3. Protecţia împotriva zgomotului şi vibraţiilor:**

 - nivelul de zgomot produs in timpul lucrărilor de execuție a proiectului se va încadra conform STAS 10009/88 - Acustica urbană, nedepășind valoarea de 65 dB(A), înregistrata la limita amplasamentului;

**4. Protecţia împotriva radiaţiilor:**

Nu este cazul.

**5. Protecţia solului şi a subsolului:**

In vederea diminuării impactului asupra calităţii solului în timpul implementării proiectului se vor avea în vedere următoarele măsuri:

- managementul corespunzător al deşeurilor rezultate în perioada de realizare a investiţiei;

- lucrări de refacere a suprafeței zonelor afectate.

Vor fi amenajate spaţii speciale pentru colectarea si stocarea temporara a deşeurilor (ambalaje, deşeuri metalice, deşeuri menajere), astfel încât deşeurile nu vor fi niciodată depozitate direct pe sol.

**6. Protecţia aşezărilor umane şi a altor obiective de interes public:**

- Nivelul de poluare generat de emisiile din lucrările de implementare a proiectului, se vor încadra in prevederile actelor normative in vigoare:

- nivelul de zgomot înregistrat la limita amplasamentului nu va depăși valoarea de 65 dB(A), conform prevederilor STAS 1009/88;

**7. Gospodărirea deşeurilor generate pe amplasament**

Se vor respecta prevederile Legii nr. 211/2011 privind regimul deșeurilor;

Deşeurile rezultate vor fi colectate selectiv si evacuate/valorificate prin operatori economici autorizați.

**8. Gospodărirea substanţelor şi preparatelor chimice periculoase:**

 Nu este cazul.

**9. Prevederi pentru monitorizarea mediului:**

La punerea in funcțiune a instalațiilor proiectate, monitorizarea funcționarii in condiții de siguranța a investiției va fi asigurata de operatorul economic care administrează rețeaua de transport a gazelor naturale.

***Titularul proiectului are obligaţia de a notifica APM Dâmboviţa dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.***

***Prezenta decizie se poate revizui, în cazul în care se constată apariţia unor elemente noi, necunoscute la data emiterii .***

 ***Prezenta decizie este valabilă pe toată perioada de aplicare a proiectului.***

 ***Proiectul propus nu necesită parcurgerea celorlalte etape ale procedurii de evaluare a impactului asupra mediului.***

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

 **Maria MORCOAȘE**

 Întocmit,

 consilier Florian **STĂNCESCU**